text: Rambuktyve måtte opgive
  16 marts 2015 kl. 06.11
  En møbelforretning i Skærbæk blev ved et-tiden udsat for et forsøg på rambuktyveri. Forsøg, fordi bilen ikke er kommet gennem butiksruden.
  Tyvene har først forsøgt at brække en cylinder-lås op, men det er ikke lykkedes. Derefter har de prøvet at lave et rambuk-tyveri, men bilen er ikke kommet gennem butiksruden.
  Møbelforretningen ligger i et industrikvarter i det nordlige Skærbæk. Der er ingen spor af bilen, som er brugt, så politiet har ikke flere oplysninger.
  